title: Regolament ta’ Implimentazzjoni tal-Kummissjoni (UE) Nru 1116/2013 tas- 6 ta’ Novembru 2013 li jemenda r-Regolament (UE) Nru 185/2010 fir-rigward ta’ kjarifika u simplifikazzjoni ta’ ċerti miżuri speċifiċi tas-sigurtà tal-avjazzjoni  Test b’relevanza għaż-ŻEE

text:
               9.11.2013

               MT

               Il-Ġurnal Uffiċjali tal-Unjoni Ewropea

               L 299/1

         REGOLAMENT TA’ IMPLIMENTAZZJONITAL-KUMMISSJONI (UE) Nru 1116/2013
   tas-6 ta’ Novembru 2013
   li jemenda r-Regolament (UE) Nru 185/2010 fir-rigward ta’ kjarifika u simplifikazzjoni ta’ ċerti miżuri speċifiċi tas-sigurtà tal-avjazzjoni
   (Test b’relevanza għaż-ŻEE)
   IL-KUMMISSJONI EWROPEA
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 300/2008 tal-Parlament Ewropew u tal-Kunsill tal-11 ta’ Marzu 2008 dwar regoli komuni fil-qasam tas-sigurtà tal-avjazzjoni ċivili u li jħassar ir-Regolament (KE) Nru 2320/2002 (1), u b’mod partikolari l-Artikolu 4(3) tiegħu,
   Billi:

               (1)

               L-esperjenza miksuba bl-implimentazzjoni tar-Regolament tal-Kummissjoni (UE) Nru 185/2010 tal-4 ta’ Marzu 2010 li jistipula miżuri dettaljati għall-implimentazzjoni tal-istandards bażiċi komuni dwar is-sigurtà tal-avjazzjoni (2) uriet il-ħtieġa ta’ emendi żgħar fil-modalitajiet ta’ implimentazzjoni ta’ ċerti standards bażiċi komuni.

               (2)

               Ċerti miżuri speċifiċi tas-sigurtà tal-avjazzjoni għandhom jiġu kkjarifikati, armonizzati jew issimplifikati sabiex titjieb iċ-ċarezza legali, ikun hemm standardizzazzjoni tal-interpretazzjoni komuni tal-leġiżlazzjoni u sabiex tkompli tiġi żgurata l-aħjar implimentazzjoni tal-istandards bażiċi komuni għas-sigurtà tal-avjazzjoni.

               (3)

               L-emendi jikkonċernaw l-implimentazzjoni ta’ għadd limitat ta’ miżuri fir-rigward tal-kontroll fuq l-aċċess, is-sigurtà tal-inġenji tal-ajru, l-iskrinjar tal-bagalji tal-kabina u l-bagalji tal-istiva, il-kontrolli tas-sigurtà għall-merkanzija, il-posta, il-provvisti għal matul it-titjira u l-provvisti tal-ajruport, it-taħriġ tal-persuni u t-tagħmir ta’ sigurtà.

               (4)

               Għaldaqstant, ir-Regolament (UE) Nru 185/2010 għandu jiġi emendat skont dan.

               (5)

               Il-miżuri previsti f’dan ir-Regolament huma skont l-opinjoni tal-Kumitat dwar is-Sigurtà tal-Avjazzjoni Ċivili,

         ADOTTAT DAN IR-REGOLAMENT:
   Artikolu 1
   L-Anness tar-Regolament (UE) Nru 185/2010 huwa emendat skont l-Anness ta’ dan ir-Regolament.
   Artikolu 2
   Dan ir-Regolament għandu jidħol fis-seħħ fl-20 jum wara l-pubblikazzjoni tiegħu f’Il-Ġurnal Uffiċjali tal-Unjoni Ewropea.

      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, is-6 ta’ Novembru 2013.

            Għall-Kummissjoni

            Il-President

         José Manuel BARROSO

      (1)  ĠU L 97, 9.4.2008, p. 72.

      (2)  ĠU L 55, 5.3.2010, p. 1.

      ANNESS
      L-Anness tar-Regolament (UE) Nru 185/2010 huwa emendat kif ġej:

                  1.

                  Il-Kapitolu 1 huwa emendat kif ġej:

                              (a)

                              Il-punt 1.0.4 li ġej huwa miżjud:

                                          “1.0.4.

                                          “Oġġetti li jinġarru minn persuni li ma jkunux passiġġieri” huma oġġetti personali maħsuba għall-użu personali tal-persuna li ġġorrhom.”

                              (b)

                              Is-sentenza li ġejja tiżdied fl-aħħar tal-punt 1.2.1.1:
                              “Żjarat gwidati tal-ajruport skortati minn persuni awtorizzati għandha titqies li tkun raġuni leġittima.”

                              (c)

                              Is-sentenza li ġejja tiżdied fl-aħħar tal-punt 1.2.2.1:
                              “Żjarat gwidati tal-ajruport skortati minn persuni awtorizzati għandha titqies li tkun raġuni leġittima.”

                              (d)

                              Is-sentenza li ġejja tiżdied fl-aħħar tal-punt 1.2.7.2:
                              “Persuna tista’ tiġi eżentata mir-rekwiżit li tiġi skortata jekk dik il-persuna turi awtorizzazzjoni u jkollha karta tal-identifikazzjoni tal-ajruport valida.”

                              (e)

                              Jiddaħħal il-punt 1.2.7.5 segwenti:

                                          “1.2.7.5.

                                          Kull meta passiġġier ma jivvjaġġax b’riżultat ta’ kuntratt ta’ trasport bl-ajru li jirriżulta fl-għoti ta’ karta tal-imbark jew l-ekwivalenti, membru tal-ekwipaġġ li jkun qed jeskorta dan il-passiġġier jista’ jiġi eżentat mir-rekwiżiti tal-punt 1.2.7.3(a).”

                              (f)

                              Il-punt 1.3.1.5 jinbidel b’dan li ġej:

                                          “1.3.1.5.

                                          Il-punti 4.1.2.4–4.1.2.7 u 4.1.2.11 għandhom japplikaw fir-rigward tal-iskrinjar tal-oġġetti li jinġarru minn persuni li ma jkunux passiġġieri.”

                  2.

                  Il-Kapitolu 3 huwa emendat kif ġej:

                              (a)

                              Il-punt 3.1.1.3 jinbidel b’dan li ġej:

                                          “3.1.1.3.

                                          Inġenju tal-ajru li jasal f’parti kritika minn pajjiż terz li mhux elenkat fid-Dokument Mehmuż 3-B għandu jkun soġġett għal tfittxija tas-sigurtà ta’ inġenju tal-ajru fi kwalunkwe ħin wara l-iżbarkar tal-passiġġieri miż-żona li trid tiġi mfittxija u/jew il-ħatt tal-istiva.”

                              (b)

                              Il-punt 3.1.3 hu emendat kif ġej:

                                          (i)

                                          It-tieni u r-raba’ inċiżi huma mħassra

                                          (ii)

                                          It-tielet inċiż jiġi sostitwit b’dan li ġej:

                                                      “—

                                                      l-oriġini tat-titjira preċedenti.”

                              (c)

                              Il-punt 3.2.1.1(b) hu sostitwit b’li ġej:

                                          “(b)

                                          jkollu l-bibien esterni tiegħu magħluqa. Meta l-inġenju tal-ajru jkun f’parti kritika, il-bibien esterni li ma jkunux aċċessibbli minn persuna mill-art għandhom jitqiesu magħluqa jekk l-għajnuniet għall-aċċess ikunu tneħħew u tqiegħdu ‘l bogħod biżżejjed mill-inġenju tal-ajru sabiex l-aċċess jiġi evitat b’mod raġonevoli minn persuna; jew”

                              (d)

                              It-tieni sentenza tal-punt 3.2.2.1 hija mibdula b’dan li ġej:
                              “Il-punt (a) ma għandux japplika għal bieb li jkun aċċessibbli mill-art minn persuna.”

                              (e)

                              Il-punt 3.2.2.2 jinbidel b’dan li ġej:

                                          “3.2.2.2

                                          Meta jitneħħew l-għajnuniet għall-aċċess għall-bibien li ma jkunux aċċessibbli minn persuna mill-art, dawn għandhom jitqiegħdu ‘l bogħod biżżejjed mill-inġenju tal-ajru sabiex l-aċċess jiġi evitat b’mod raġonevoli.”

                  3.

                  Id-dokument mehmuż 3-B jiġi sostitwit b’dan li ġej:
                  “DOKUMENT MEHMUŻ 3-B

                  SIGURTÀ TAL-INĠENJI TAL-AJRU

                     PAJJIŻI TERZI, KIF UKOLL PAJJIŻI U TERRITORJI BARRANIN B’RELAZZJONIJIET SPEĊJALI MAL-UNJONI SKONT IT-TRATTAT DWAR IL-FUNZJONAMENT TAL-UNJONI EWROPEA U LI GĦALIHOM MA JAPPLIKAX IT-TITOLU DWAR IT-TRASPORT TA’ DAK IT-TRATTAT, RIKONOXXUTI BĦALA LI JAPPLIKAW STANDARDS TAS-SIGURTÀ EKWIVALENTI GĦALL-ISTANDARDS BAŻIĊI KOMUNI

                  Fir-rigward tas-sigurtà tal-inġenji tal-ajru, il-pajjiżi terzi li ġejjin, kif ukoll pajjiżi u territorji barranin b’relazzjonijiet speċjali mal-Unjoni skont it-trattat dwar il-funzjonament tal-Unjoni Ewropea u li għalihom ma japplikax it-titolu dwar it-trasport ta’ dak it-trattat, rikonoxxuti bħala li japplikaw standards tas-sigurtà ekwivalenti għall-istandards bażiċi komuni:

                     L-Istati Uniti tal-Amerika

                  Il-Kummissjoni għandha, mingħajr dewmien, tinnotifika lill-awtoritajiet nazzjonali xierqa tal-Istati Membri responsabbli mis-sikurezza tal-avjazzjoni jekk ikollha xi tagħrif li jindika li l-istandards tas-sigurtà applikati mill-pajjiż terz li jkollhom impatt sinifikanti fuq il-livelli ġenerali tas-sigurtà tal-avjazzjoni fl-Unjoni mhumiex iktar rilevanti għall-istandards bażiċi komuni dwar is-sigurtà tal-avjazzjoni.
                  L-awtoritajiet xierqa tal-Istati Membri għandhom, mingħajr dewmien, jiġu nnotifikati meta l-Kummissjoni jkollha tagħrif dwar azzjonijiet, inklużi miżuri ta’ kumpens, li jikkonferma li l-ekwivalenza tal-istandards rilevanti tas-sikurezza tal-avjazzjoni applikati mill-pajjiż terz hija stabbilita mill-ġdid.”

                  4.

                  Fil-Kapitolu 4, il-punt 4.1.2.11 għandu jiġi sostitwit b’dan li ġej:

                              “4.1.2.11.

                              Persuni li jwettqu l-iskrinjar tal-bagalji tal-kabina b’tagħmir tar-raġġi X jew tagħmir bl-EDS ma għandhomx normalment iqattgħu iżjed minn 20 minuta kontinwi janalizzaw l-immaġini. Wara kull wieħed minn dawn il-perjodi, il-persuna li tkun qiegħda twettaq l-iskrinjar m’għandhiex tirrevedi immaġini oħra għal mill-inqas 10 minuti. Din il-ħtieġa għandha tapplika biss meta jkun hemm fluss ta’ immaġini bla interruzzjoni li jrid jiġi analizzat.
                              Għandu jkun hemm superviżur responsabbli għal dawk li jwettqu l-iskrinjar tal-bagalji tal-kabina sabiex ikun assigurat l-aħjar kompożizzjoni tat-tim, kwalità tax-xogħol, taħriġ, appoġġ u evalwazzjoni.”

                  5.

                  Id-dokument mehmuż 4-B jiġi sostitwit b’dan li ġej:
                  “DOKUMENT MEHMUŻ 4-B

                  PASSIĠĠIERI U BAGALJI TAL-KABINA

                     PAJJIŻI TERZI, KIF UKOLL PAJJIŻI U TERRITORJI BARRANIN B’RELAZZJONIJIET SPEĊJALI MAL-UNJONI SKONT IT-TRATTAT DWAR IL-FUNZJONAMENT TAL-UNJONI EWROPEA U LI GĦALIHOM MA JAPPLIKAX IT-TITOLU DWAR IT-TRASPORT TA’ DAK IT-TRATTAT, RIKONOXXUTI BĦALA LI JAPPLIKAW STANDARDS TAS-SIGURTÀ EKWIVALENTI GĦALL-ISTANDARDS BAŻIĊI KOMUNI

                  Fir-rigward tal-passiġġieri u l-bagalji tal-kabina, il-pajjiżi terzi li ġejjin, kif ukoll pajjiżi u territorji barranin b’relazzjonijiet speċjali mal-Unjoni skont it-trattat dwar il-funzjonament tal-Unjoni Ewropea u li għalihom ma japplikax it-titolu dwar it-trasport ta’ dak it-trattat, huma rikonoxxuti bħala li japplikaw standards tas-sigurtà ekwivalenti għall-istandards bażiċi komuni.

                     L-Istati Uniti tal-Amerika

                  Il-Kummissjoni għandha, mingħajr dewmien, tinnotifika lill-awtoritajiet nazzjonali xierqa tal-Istati Membri responsabbli mis-sikurezza tal-avjazzjoni jekk ikollha xi tagħrif li jindika li l-istandards tas-sigurtà applikati mill-pajjiż terz li jkollhom impatt sinifikanti fuq il-livelli ġenerali tas-sigurtà tal-avjazzjoni fl-Unjoni mhumiex iktar rilevanti għall-istandards bażiċi komuni dwar is-sigurtà tal-avjazzjoni.
                  L-awtoritajiet xierqa tal-Istati Membri għandhom, mingħajr dewmien, jiġu nnotifikati meta l-Kummissjoni jkollha tagħrif dwar azzjonijiet, inklużi miżuri ta’ kumpens, li jikkonferma li l-ekwivalenza tal-istandards rilevanti tas-sikurezza tal-avjazzjoni applikati mill-pajjiż terz hija stabbilita mill-ġdid.”

                  6.

                  Fil-Kapitolu 5, jiddaħħal il-punt 5.1.7 li ġej;

                              “5.1.7.

                              Il-persuni li jwettqu l-iskrinjar tal-bagalji tal-istiva permezz ta’ tagħmir tar-raġġi X jew tagħmir bl-EDS ma għandhomx normalment iqattgħu iżjed minn 20 minuta kontinwament janalizzaw l-immaġini. Wara kull wieħed minn dawn il-perjodi, il-persuna li tkun qiegħda twettaq l-iskrinjar m’għandhiex tirrevedi immaġini oħra għal mill-inqas 10 minuti. Din il-ħtieġa għandha tapplika biss meta jkun hemm fluss ta’ immaġini bla interruzzjoni li jrid jiġi analizzat.
                              Għandu jkun hemm superviżur responsabbli għal dawk li jwettqu l-iskrinjar tal-bagalji tal-istiva sabiex tkun assigurata l-aħjar kompożizzjoni tat-tim, il-kwalità tax-xogħol, it-taħriġ, l-appoġġ u l-evalwazzjoni.”

                  7.

                  Id-dokument mehmuż 5-A jiġi sostitwit b’dan li ġej:
                  “DOKUMENT MEHMUŻ 5-A

                  BAGALJI TAL-ISTIVA

                     PAJJIŻI TERZI, KIF UKOLL PAJJIŻI U TERRITORJI BARRANIN B’RELAZZJONIJIET SPEĊJALI MAL-UNJONI SKONT IT-TRATTAT DWAR IL-FUNZJONAMENT TAL-UNJONI EWROPEA U LI GĦALIHOM MA JAPPLIKAX IT-TITOLU DWAR IT-TRASPORT TA’ DAK IT-TRATTAT, RIKONOXXUTI BĦALA LI JAPPLIKAW STANDARDS TAS-SIGURTÀ EKWIVALENTI GĦALL-ISTANDARDS BAŻIĊI KOMUNI

                  Fir-rigward tal-bagalji tal-istiva, il-pajjiżi terzi li ġejjin, kif ukoll pajjiżi u territorji barranin b’relazzjonijiet speċjali mal-unjoni skont it-trattat dwar il-funzjonament tal-Unjoni Ewropea u li għalihom ma japplikax it-titolu dwar it-trasport ta’ dak it-trattat, rikonoxxuti bħala li japplikaw standards tas-sigurtà ekwivalenti għall-istandards bażiċi komuni.

                     L-Istati Uniti tal-Amerika

                  Il-Kummissjoni għandha, mingħajr dewmien, tinnotifika lill-awtoritajiet nazzjonali xierqa tal-Istati Membri responsabbli mis-sikurezza tal-avjazzjoni jekk ikollha xi tagħrif li jindika li l-istandards tas-sigurtà applikati mill-pajjiż terz li jkollhom impatt sinifikanti fuq il-livelli ġenerali tas-sigurtà tal-avjazzjoni fl-Unjoni mhumiex iktar rilevanti għall-istandards bażiċi komuni dwar is-sigurtà tal-avjazzjoni.
                  L-awtoritajiet xierqa tal-Istati Membri għandhom, mingħajr dewmien, jiġu nnotifikati meta l-Kummissjoni jkollha tagħrif dwar azzjonijiet, inklużi miżuri ta’ kumpens, li jikkonferma li l-ekwivalenza tal-istandards rilevanti tas-sikurezza tal-avjazzjoni applikati mill-pajjiż terz hija stabbilita mill-ġdid.”

                  8.

                  Il-Kapitolu 6 huwa emendat kif ġej:

                              (a)

                              Fil-punti 6.3.1.2(c), 6.3.1.2(d), 6.3.1.5, 6.4.1.2(c), 6.4.1.2(e), 6.4.1.5, 6.8.1.4, 6.8.1.5, 6.8.4.1, 6.8.5.1.2, 6.8.5.1.3, 6.8.5.2, id-dokument mehmuż 6-A, id-dokument mehmuż 6-H1, 11.6.4.1 u 11.6.4.3, ir-referenza għal “bażi tad-dejta tal-KE tal-aġenti regolati u l-kunsinnaturi magħrufa” jew “bażi ta’ dejta tal-Unjoni ta’ aġenti regolati u kunsinnaturi magħrufa” tinbidel b’referenza għal “bażi ta’ dejta tal-Unjoni dwar is-sigurtà tal-katina tal-provvista”.

                              (b)

                              Jiddaħħal il-punt 6.2.1.4 segwenti:

                                          “6.2.1.4

                                          Persuni li jisskrinjaw il-merkanzija b’tagħmir tar-raġġi X jew tagħmir bl-EDS m’għandhomx normalment iqattgħu iżjed minn 20 minuta ta’ analiżi kontinwa ta’ immaġini. Wara kull wieħed minn dawn il-perjodi, il-persuna li tkun qiegħda twettaq l-iskrinjar m’għandhiex tirrevedi immaġini oħra għal mill-inqas 10 minuti. Din il-ħtieġa għandha tapplika biss meta jkun hemm fluss ta’ immaġini bla interruzzjoni li jrid jiġi analizzat.”

                              (c)

                              Il-punt 6.3.2.4 jinbidel b’dan li ġej:

                                          “6.3.2.4.

                                          Wara li jkunu ġew applikati l-kontrolli kollha tas-sigurtà msemmija fil-punti 6.3.2.1 sa 6.3.2.3 ta’ dan ir-Regolament u l-punt 6.3 tad-Deċiżjoni tal-Kummissjoni 2010/774/UE jkunu ġew applikati, l-aġent regolat għandu jiżgura li:

                                                      (a)

                                                      L-aċċess mingħajr skorta għal dawn il-kunsinni jkun limitat għal persuni awtorizzati; u

                                                      (b)

                                                      Dawn il-kunsinni jkunu protetti minn interferenza mhux awtorizzata sakemm jgħaddu f’idejn aġent regolat jew trasportatur tal-ajru ieħor. Il-kunsinni tal-merkanzija u tal-posta li jkunu f’parti kritika ta’ żona ta’ sigurtà ristretta għandhom jitqiesu bħala protetti minn interferenza mhux awtorizzata. Il-kunsinni tal-merkanzija u tal-posta li jkunu f’partijiet għajr parti kritika ta’ żona ristretta ta’ sigurtà għandhom jinsabu fil-partijiet fejn l-aċċess huwa kkontrollat tal-bini tal-aġent regolat jew, kull meta jinsabu barra minn dawk il-partijiet, għandhom

                                                                  —

                                                                  ikunu protetti fiżikament sabiex jiġi evitat li jiddaħħlu xi oġġetti fihom, jew

                                                                  —

                                                                  ma jitħallewx waħedhom u l-aċċess ikun limitat għal persuni involuti fil-protezzjoni u l-ġestjoni tal-kunsinni tal-merkanzija.”

                              (d)

                              Is-sentenza li ġejja tiżdied fl-aħħar tal-punt 6.3.2.6:
                              “Aġent regolat li joffri l-kunsinni lil aġent regolat jew trasportatur tal-ajru ieħor jista’ jiddeċiedi wkoll li jittrażmetti biss l-informazzjoni meħtieġa taħt il-punti (a) sa (e) u (g) u li jżomm l-informazzjoni meħtieġa taħt il-punt (f) għal kemm iddum it-titjira (titjiriet) jew għal 24 siegħa, skont liema minnhom ikun l-itwal.”;

                              (e)

                              Jiddaħħal il-punt 6.3.2.9 segwenti:

                                          “6.3.2.9

                                          Aġent regolat għandu jiżgura illi l-membri kollha tal-persunal li jimplimenta l-kontrolli tas-sigurtà jiġu rreklutati u mħarrġa skont ir-rekwiżiti tal-kapitolu 11 u li l-membri kollha tal-persunal li jkollhom aċċess għal merkanzija bl-ajru identifikabbli jew posta bl-ajru identifikabbli li jkunu diġà sarulhom il-kontrolli tas-sigurtà jkunu ġew irreklutati u soġġetti għal taħriġ ta’ għarfien dwar is-sigurtà skont ir-rekwiżiti tal-kapitolu 11.”;

                              (f)

                              Il-Punt 6.4.2.1(b) hu sostitwit b’li ġej:

                                          “(b)

                                          il-membri kollha tal-persunal li jimplimentaw il-kontrolli tas-sigurtà jiġu rreklutati u mħarrġa skont ir-rekwiżiti tal-kapitolu 11 u l-membri kollha tal-persunal li jkollhom aċċess għal merkanzija bl-ajru identifikabbli jew posta bl-ajru identifikabbli li jkunu diġà sarulhom il-kontrolli tas-sigurtà jkunu ġew irreklutati u soġġetti għal taħriġ ta’ għarfien dwar is-sigurtà skont ir-rekwiżiti tal-kapitolu 11; u”;

                              (g)

                              It-titolu tal-punt 6.6.2. għandu jinbidel b’dan li ġej:
                              “6.6.2.   Protezzjoni ta’ merkanzija u posta fl-ajruporti għat-tagħbija fuq inġenju tal-ajru”;

                              (h)

                              Il-punt 6.6.2.2 jinbidel b’dan li ġej:

                                          “6.6.2.2.

                                          Il-kunsinni tal-merkanzija u tal-posta f’parti għajr parti kritika ta’ żona ristretta ta’ sigurtà għandhom ikunu lokalizzati fil-partijiet tal-post tal-aġent regolat fejn l-aċċess huwa kkontrollat, jew kull meta l-bini jinsab barra dawk il-partijiet, għandu jitqies bħala protett minn interferenza mhux awtorizzata jekk:

                                                      (a)

                                                      ikunu protetti fiżikament sabiex jiġi evitat li jiddaħħlu xi oġġetti fihom; jew

                                                      (b)

                                                      ma jitħallewx waħedhom u l-aċċess ikun limitat għal persuni involuti fil-protezzjoni u t-tagħbien tal-kunsinni tal-merkanzija u tal-posta fuq l-inġenju tal-ajru.”;

                              (i)

                              Is-sentenza li ġejja tiżdied fl-aħħar tal-punt 6.8.2.2:
                              “L-awtorità xierqa tista’ taċċetta r-rapport tal-validazzjoni tas-sigurtà tal-avjazzjoni tal-UE ta’ entità ta’ pajjiż terz għal nominazzjoni ACC3 f’każijiet fejn dik l-entità twettaq operazzjoni ta’ merkanzija sħiħa, inkluż it-tagħbien fl-istiva tal-inġenju tal-ajru, f’isem l-ACC3 u r-rapport tal-validazzjoni tas-sigurtà tal-avjazzjoni tal-UE ikopri dawn l-attivitajiet kollha.”;

                              (j)

                              Il-punt 6.8.3.2 jinbidel b’dan li ġej:

                                          “6.8.3.2.

                                          Sat-30 ta’ Ġunju 2014, ir-rekwiżiti tal-iskrinjar għandhom, bħala minimu, jilħqu l-istandards tal-ICAO. Minn hemm ‘il quddiem, il-merkanzija u l-posta li jinġarru lejn l-Unjoni għandhom jiġu skrinjati skont wieħed mill-mezzi jew metodi elenkati fil-punt 6.2.1 tad-Deċiżjoni 2010/774/UE għal standard li jkun biżżejjed biex jiżgura b’mod raġonevoli li dawn ma jkun fihom l-ebda oġġett ipprojbit.”;

                  9.

                  Id-dokument mehmuż 6-B jiġi sostitwit b’dan li ġej:
                  “DOKUMENT MEHMUŻ 6-B

                  GWIDA GĦALL-KUNSINNATURI MAGĦRUFA
                  Din il-gwida għandha tgħinek tivvaluta l-arranġamenti eżistenti tas-sigurtà tiegħek skont il-kriterji meħtieġa għall-kunsinnaturi magħrufa kif deskritti fir-Regolament (KE) Nru 300/2008 tal-Parlament Ewropew u tal-Kunsill dwar regoli komuni fil-qasam tas-sigurtà tal-avjazzjoni ċivili u l-atti ta’ implimentazzjoni tiegħu. Dan għandu jippermettilek tiżgura li int tissodisfa r-rekwiżiti qabel ma torganizza żjara uffiċjali ta’ validazzjoni fuq il-post.
                  Huwa importanti li l-validatur ikun jista’ jkellem lill-persuni xierqa waqt iż-żjara ta’ validazzjoni (eż. il-persuna responsabbli għas-sigurtà u l-persuna responsabbli għar-reklutaġġ tal-persunal). Lista ta’ verifika tal-UE se tintuża biex tirreġistra l-valutazzjonijiet tal-validatur. Ladarba timtela l-lista ta’ verifika tal-validazzjoni, it-tagħrif li jkun hemm fil-lista ta’ verifika se jiġi ttrattat bħala tagħrif ikklassifikat.
                  Jekk jogħġbok kun af li l-mistoqsijiet fuq il-lista ta’ verifika tal-UE huma ta’ żewġ tipi: (1) dawk li f’każ ta’ reazzjoni negattiva awtomatikament ifissru li ma tistax tiġi aċċettat bħala kunsinnatur magħruf u (2) dawk li se jintużaw biex joħolqu stampa ġenerali tal-provvedimenti ta’ sigurtà tiegħek sabiex lill-validatur jippermettulu jilħaq konklużjoni ġenerali. Il-partijiet fejn ‘insuffiċjenza’ tiġi rreġistrata awtomatikament huma indikati bir-rekwiżiti indikati bit-tipa grassa hawn taħt. Jekk ikun hemm ‘insuffiċjenza’ għar-rekwiżiti indikati bit-tipa grassa, jingħatawlek ir-raġunijiet għal dan u wkoll parir dwar l-aġġustamenti meħtieġa sabiex tgħaddi.

                     Daħla

                  Il-merkanzija fuq il-post li se jiġi spezzjonat għandha tkun oriġinata mill-kumpanija tiegħek. Dan ikopri l-manifattura li ssir fuq il-post u operazzjonijiet ta’ ġbir u ppakkjar (pick and pack) fejn l-oġġetti ma jkunux identifikabbli bħala merkanzija bl-ajru sakemm ma jintgħażlux biex titlesta ordni partikolari. (Ara wkoll in-Nota)
                  Jeħtieġ li inti tiddetermina meta kunsinna ta’ merkanzija/posta ssir identifikabbli bħala merkanzija bl-ajru/posta bl-ajru u turi li jeżistu l-miżuri rilevanti li jipproteġuha minn interferenza jew tbagħbis mhux awtorizzati. Dan għandu jinkludi dettalji dwar il-produzzjoni, l-ippakkjar, il-ħżin u/jew il-bgħit.

                     L-organizzazzjoni u r-responsabbiltajiet

                  Se tkun meħtieġ tipprovdi dettalji dwar l-organizzazzjoni tiegħek (l-isem, in-numru tal-VAT jew tal-Kamra tal-Kummerċ jew in-numru ta’ reġistrazzjoni tal-korporazzjoni jekk ikunu applikabbli), l-indirizz tas-sit li se jiġi vvalidat u l-indirizz ewlieni tal-organizzazzjoni (jekk dan ikun differenti minn dak tas-sit li se jiġi vvalidat). Id-data taż-żjara tal-validazzjoni preċedenti u l-aħħar identifikatur alfanumeriku uniku (jekk ikun applikabbli), kif ukoll in-natura tal-kummerċ, l-għadd approssimattiv tal-ħaddiema fuq il-post, l-isem u t-titlu tal-persuna responsabbli għas-sigurtà tal-merkanzija bl-ajru/posta bl-ajru u d-dettalji ta’ kuntatt.

                     Proċedura ta’ reklutaġġ tal-persunal

                  Se jkun meħtieġ li tipprovdi dettalji dwar il-proċeduri ta’ reklutaġġ għall-persunal kollu (permanenti, temporanju jew persunal ta’ aġenziji, xufiera) li jkollhom aċċess għall-merkanzija bl-ajru/posta bl-ajru identifikabbli. Il-proċedura ta’ reklutaġġ għandha tinkludi kontroll ta’ qabel l-impjieg jew kontroll tal-isfond skont il-punt 11.1 tal-Anness għar-Regolament (UE) Nru 185/2010. Iż-żjara tal-validazzjoni fuq il-post se tinvolvi intervista mal-persuna responsabbli għar-reklutaġġ tal-persunal. Ikun meħtieġ li huwa/hija jippreżenta/tippreżenta evidenza (eż. formoli vojta) biex tissostanzja l-proċeduri tal-kumpanija. Din il-proċedura ta’ reklutaġġ għandha tapplika għall-persunal irreklutat wara d-29 ta’ April 2010.

                     Proċedura ta’ taħriġ tal-persunal dwar sigurtà

                  Li jiġi żgurat li l-membri kollha tal-persunal (permanenti, temporanji, persunal tal-aġenziji, sewwieqa) li jkollhom aċċess għall-merkanzija bl-ajru/posta bl-ajru identifikabbli jkunu ġew soġġetti għal taħriġ xieraq dwar kwistjonijiet ta’ għarfien rigward is-sigurtà. Dan it-taħriġ għandu jsir skont il-punt 11.2.7 tal-Anness għar-Regolament (UE) Nru 185/2010. Għandhom jinżammu reġistri ta’ taħriġ individwali. Barra minn hekk, tkun meħtieġ turi li l-membri kollha tal-persunal rilevanti li jimplimentaw il-kontrolli tas-siġurtà jkunu rċevew taħriġ jew taħriġ rikorrenti skont il-Kapitolu 11 tal-Anness għar-Regolament (UE) Nru 185/2010.

                     Is-sigurtà fiżika

                  Se tintalab turi kif inhuwa protett is-sit tiegħek (eż. ċint fiżiku jew barriera) u li jeżistu l-proċeduri rilevanti ta’ kontroll fuq l-aċċess. Fejn applikabbli, se tintalab tipprovdi dettalji dwar kwalunkwe sistema ta’ allarm u/jew ta’ CCTV possibbli. Huwa essenzjali li l-aċċess għaż-żona fejn il-merkanzija bl-ajru/posta bl-ajru tiġi pproċessata jew maħżuna, ikun ikkontrollat. Jeħtieġ li l-bibien, it-twieqi u l-punti l-oħra ta’ aċċess għall-merkanzija bl-ajru/posta bl-ajru jkunu sikuri jew soġġetti għal kontroll fuq l-aċċess.

                     Produzzjoni (fejn applikabbli)

                  Jeħtieġ li turi li l-aċċess għaż-żona tal-produzzjoni hija kkontrollata u l-proċess tal-produzzjoni huwa taħt sorveljanza. Jekk il-prodott jista’ jiġi identifikat bħala merkanzija bl-ajru/posta bl-ajru tul il-proċess tal-produzzjoni jkun meħtieġ li turi li qegħdin jittieħdu miżuri sabiex il-merkanzija bl-ajru/posta bl-ajru tiġi protetta minn interferenza jew tbagħbis mhux awtorizzati f’dan l-istadju.

                     Ippakkjar (fejn applikabbli)

                  Jeħtieġ li turi li l-aċċess għaż-żona tal-ippakkjar hija kkontrollata u l-proċess tal-ippakkjar huwa taħt sorveljanza. Jekk il-prodott jista’ jiġi identifikat bħala merkanzija bl-ajru/posta bl-ajru tul il-proċess tal-ippakkjar jkun meħtieġ li turi li qegħdin jittieħdu miżuri sabiex il-merkanzija bl-ajru/posta bl-ajru tiġi protetta minn interferenza jew tbagħbis mhux awtorizzati f’dan l-istadju.
                  Se tintalab tipprovdi dettalji dwar il-proċess tiegħek tal-ippakkjar u turi li l-oġġetti kollha lesti jiġu kkontrollati qabel l-ippakkjar.
                  Jeħtieġ li tiddeskrivi l-imballaġġ ta’ barra meta jkun lest u turi li huwa b’saħħtu. Trid turi wkoll kif l-imballaġġ ta’ barra, lest minn kollox, ma jkunx jista’jiġi mbagħbas, pereżempju bl-użu ta’ siġilli nnumerati, tejp tas-sigurtà, timbri speċjali jew kaxxi tal-kartun magħluqa permezz tat-tejp. Teħtieġ turi wkoll li dawn jinżammu f’kundizzjonijiet ta’ sigurtà meta ma jkunux qegħdin jintużaw u li tikkontrolla l-produzzjoni tagħhom.

                     Ħżin (fejn applikabbli)

                  Jeħtieġ li turi li l-aċċess għaż-żona tal-ħżin huwa kkontrollat. Jekk il-prodott jista’ jiġi identifikat bħala merkanzija bl-ajru/posta bl-ajru waqt li jkun qiegħed jinħażen se jkollok turi li qegħdin jittieħdu miżuri sabiex il-merkanzija bl-ajru/posta bl-ajru tiġi protetta minn interferenza jew tbagħbis mhux awtorizzati f’dan l-istadju.
                  Fl-aħħar nett, jeħtieġ li turi li l-merkanzija bl-ajru/posta bl-ajru lesta u ppakkjata tiġi ċċekkjata qabel il-bgħit.

                     Bgħit (fejn applikabbli)

                  Jeħtieġ li turi li l-aċċess għaż-żona tal-bgħit huwa kkontrollat. Jekk il-prodott jista’ jiġi identifikat bħala merkanzija bl-ajru/posta bl-ajru tul il-proċess tad-dispaċċ jkun meħtieġ li turi li qegħdin jittieħdu miżuri sabiex il-merkanzija bl-ajru/posta bl-ajru tiġi protetta minn interferenza jew tbagħbis mhux awtorizzati f’dan l-istadju.

                     It-trasportazzjoni

                  Jeħtieġ li tipprovdi dettalji dwar il-metodu tat-trasport tal-merkanzija/posta għal għand l-aġent regolat.
                  Jekk tuża t-trasport tiegħek stess, jeħtieġ li turi li s-sewwieqa tiegħek ġew imħarrġa sal-livell meħtieġ. Jekk il-kumpanija tiegħek tuża kuntrattur, jeħtieġ li tiżgura li a) il-merkanzija bl-ajru/posta bl-ajru tkun ġiet issiġillata jew ippakkjata minnek sabiex tiżgura li kull tbagħbis ikun evidenti u b) id-dikjarazzjoni tat-trasportatur kif inhi fid-Dokument Mehmuż 6-E tal-Anness għar-Regolament (UE) Nru 185/2010 ġiet iffirmata mit-trasportatur.

                  Jekk inti responsabbli għat-trasport tal-merkanzija bl-ajru/posta bl-ajru, se jkollok turi li l-mezzi tat-trasport jistgħu jiġu assigurati, jew bl-użu ta’ siġilli, jekk dan ikun prattikabbli, jew bi kwalunkwe mod ieħor. Meta jintużaw siġilli nnumerati, se jkollok turi li l-aċċess għas-siġilli huwa kkontrollat u n-numri huma rreġistrati; jekk jintużaw metodi oħra jeħtieġ li turi kif il-merkanzija/posta tkun tista’ turi li ma ġietx imbgħabsa u/jew kif tinżamm sikura. Barra minn hekk jeħtieġ li turi li jeżistu miżuri biex tkun ivverifikata l-identità tas-sewwieqa tal-vetturi li jiġbru l-merkanzija bl-ajru/posta bl-ajru tiegħek. Jeħtieġ ukoll li turi li inti tiżgura li l-merkanzija/posta tkun sikura meta tħalli l-bini. Jeħtieġ li turi li l-merkanzija bl-ajru/posta bl-ajru hija protetta minn interferenza mhux awtorizzata waqt it-trasport.

                  Mhux se jkollok tipprovdi evidenza dwar it-taħriġ tas-sewwieq jew kopja tad-dikjarazzjoni tat-trasportatur meta aġent regolat ikun għamel l-arranġamenti tat-trasport għall-ġbir tal-merkanzija bl-ajru/posta bl-ajru mill-bini tiegħek.

                     Responsabbiltajiet tal-kunsinnatur

                     Jeħtieġ li tiddikjara li se taċċetta spezzjonijiet mingħajr avviż minn qabel mill-ispetturi tal-awtorità xierqa għall-fini ta’ monitoraġġ ta’ dawn l-istandards.

                     Jeħtieġ ukoll li tiddikjara li tipprovdi [isem l-awtorità xierqa] bid-dettalji rilevanti minnufih iżda tal-anqas fi żmien għaxart (10) ijiem tax-xogħol jekk:

                                 (a)

                                 ir-responsabbiltà komprensiva għas-sigurtà tkun assenjata lil kwalunkwe persuna għajr dik imsemmija

                                 (b)

                                 ikun hemm kwalunkwe bidla oħra fil-bini jew fil-proċeduri li jista’ jkollha impatt sinifikanti fuq is-sigurtà

                                 (c)

                                 il-kumpanija tiegħek ma tibqax fin-negozju, ma tibqax tittratta merkanzija bl-ajru/posta bl-ajru jew ma tistax tibqa’ tissodisfa r-rekwiżiti tal-leġiżlazzjoni tal-UE rilevanti.

                     Fl-aħħar nett jeħtieġ li tiddikjara li se żżomm l-istandards ta’ sigurtà saż-żjara u/jew l-ispezzjoni sussegwenti tal-validazzjoni fuq il-post.

                  Imbagħad se tintalab taċċetta r-responsabbiltà sħiħa għad-dikjarazzjoni u tiffirma d-dokument tal-validazzjoni.

                     NOTI

                     Apparat esplożiv jew inċendjarju

                  Apparat esplożiv u inċendjarju armat jista’ jinġarr f’kunsinni ta’ merkanzija jekk ir-rekwiżiti tar-regoli tas-sikurezza kollha jiġu ssodisfati kompletament.

                     Il-kunsinni minn sorsi oħra

                  Kunsinnatur magħruf jista’ jgħaddi kunsinni li ma jkunx oriġinahom huwa stess għal għand aġent regolat, bil-kundizzjoni li:

                              (a)

                              ikunu separati minn kunsinni li jkun oriġina huwa stess; u

                              (b)

                              l-oriġini tkun indikata b’mod ċar fuq il-kunsinna jew fuq id-dokumentazzjoni mehmuża.

                        It-tali kunsinni kollha għandhom jiġu skrinjati qabel ma jitgħabbew fuq inġenju tal-ajru.”

                  10.

                  Id-dokument mehmuż 6-C jiġi sostitwit b’dan li ġej:
                  “DOKUMENT MEHMUŻ 6-C

                  VALIDAZZJONI TAL-LISTA TA’ VERIFIKA GĦAL KUNSINNATURI MAGĦRUFA

                     Noti dwar il-mili:

                  Meta tkun qiegħed timla din il-formola jekk jogħġbok innota li:

                              —

                              L-entrati mmarkati* huma dejta obbligatorja u JEĦTIEĠ li jimtlew,

                              —

                              Jekk it-tweġiba għal kwalunkwe mistoqsija b’tipa grassa hija LE, il-validazzjoni JEĦTIEĠ li tiġi vvalutata bħala INSUFFIĊJENTI. Dan ma japplikax meta l-mistoqsijiet ma jkunux applikabbli,

                              —

                              Il-valutazzjoni ġenerali tista’ tiġi vvalutata biss bħala SUFFIĊJENTI wara li l-kunsinnatur ikun iffirma d-dikjarazzjoni tal-impenji fl-aħħar paġna,

                              —

                              Id-dikjarazzjoni oriġinali tal-impenji jeħtieġ li tinżamm minn jew tkun disponibbli għall-awtorità xierqa sa ma tiskadi l-validazzjoni. Kopja tad-dikjarazzjoni għandha tingħata wkoll lill-kunsinnatur.

                        IL-PARTI 1

                     L-organizzazzjoni u r-responsabbiltajiet

                  1.1.   Data tal-validazzjoni*

                              Jekk jogħġbok uża l-format tad-data kif inhu eżatt, eż. 01.10.2010

                              jj/xx/ssss

                        1.2.   Data tal-validazzjoni ta’ qabel u l-Identifikatur Uniku fejn ikun applikabbli.

                              jj/xx/ssss

                              UNI

                        1.3.   Isem l-organizzazzjoni li se tiġi vvalidata*

                              Isem
                              Numru tal-VAT/Numru tal-Kamra tal-Kummerċ/Numru ta’ reġistrazzjoni tal-korporazzjoni (jekk applikabbli)

                        1.4.   Isem is-sit li se jiġi vvalidat*

                              Numru/Unità/Bini

                              Triq

                              Belt

                              Kodiċi postali

                              Pajjiż

                        1.5.   L-indirizz ewlieni tal-organizzazzjoni (jekk dan ikun differenti minn dak tas-sit li se jiġi vvalidat, sakemm ikun fl-istess pajjiż)

                              Numru/Unità/Bini

                              Triq

                              Belt

                              Kodiċi postali

                              Pajjiż

                                          1.6.

                                          Natura tal-Kummerċ — tipi ta’ merkanzija pproċessati

                        1.7.   L-applikant huwa responsabbli għal…?

                                          (a)

                                          Produzzjoni

                                          (b)

                                          Ippakkjar

                                          (c)

                                          Ħżin

                                          (d)

                                          Bgħit

                                          (e)

                                          Oħrajn, jekk jogħġbok speċifika:

                                          1.8.

                                          Għadd approssimattiv tal-ħaddiema fuq il-post

                        1.9.   Isem u t-titlu tal-persuna responsabbli għas-sigurtà tal-merkanzija bl-ajru/posta bl-ajru

                              Isem

                              Titlu tax-xogħol

                        1.10.   Numri ta’ kuntatt bit-telefown

                              Numru tat-telefown

                        1.11.   E Indirizz elettroniku*

                              Indirizz elettroniku

                        IL-PARTI 2

                     Il-merkanzija bl-ajru/posta bl-ajru identifikabbli (“Ħin/lok tal-identifikazzjoni”)

                     Għan: Li jiġi stabbilit il-punt (jew: il-post) fejn il-merkanzija/posta ssir identifikabbli bħala merkanzija bl-ajru/posta. Il-ħin/il-lok tal-identifikazzjoni hija ddefinita bħala l-ħila li wieħed jivvaluta meta/fejn il-merkanzija/posta tkun identifikabbli bħala merkanzija bl-ajru/posta bl-ajru.

                              2.1.

                              Permezz ta’ spezzjoni tal-produzzjoni, l-ippakkjar, il-ħżin, l-għażla, il-bgħit u kwalunkwe parti oħra rilevanti, żgura fejn u kif kunsinna tal-merkanzija bl-ajru/posta bl-ajru ssir identifikabbli bħala tali.
                              Iddeskrivi:

                     NB. N.B. Għandu jingħata tagħrif dettaljat dwar il-protezzjoni ta’ merkanzija bl-ajru/posta bl-ajru identifikabbli minn interferenza jew tbagħbis mhux awtorizzati fil-Partijiet 5 sa 8.

                  IL-PARTI 3

                     Ir-reklutaġġ u t-taħriġ tal-membri tal-persunal

                     Għan: Li jiġi żgurat li l-membri kollha tal-persunal (permanenti, temporanji, persunal tal-aġenziji, sewwieqa) li jkollhom aċċess għall-merkanzija bl-ajru/posta bl-ajru identifikabbli jkunu ġew soġġetti għal kontroll xieraq ta’ qabel l-impjieg u/jew kontroll tal-isfond kif ukoll jingħataw taħriġ skont il-punt 11.2.7 tar-Regolament (UE) Nru 185/2010. Barra min hekk, li jiġi żgurat li l-membri kollha tal-persunal li jimplimentaw l-kontrolli tas-sigurtà fir-rigward tal-provvisti jitħarġu skont il-Kapitolu 11 tal-Anness għar-Regolament (UE) Nru 185/2010.

                     Jekk il-mistoqsijiet 3.1 u 3.2 ikunu jew ma jkunux bit-tipa grassa
                     (u għalhekk meta t-tweġiba tkun LE l-valutazzjoni jeħtieġ li tkun insuffiċjenti) jiddependi mir-regoli nazzjonali applikabbli tal-Istat fejn jinsab is-sit. Madankollu, tal-anqas waħda minn dawn iż-żewġ mistoqsijiet jeħtieġ li tkun bit-tipa grassa, u permezz ta’ dan jista’ jkun permess li fejn ikun twettaq kontroll tal-isfond, kontroll ta’ qabel l-impjieg ma jkunx meħtieġ aktar. Jeħtieġ li l-persuna responsabbli għall-implimentazzjoni tal-kontrolli tas-sigurtà dejjem isirilha kontroll tal-isfond.)

                              3.1.
                                 Hemm proċedura ta’ reklutaġġ għall-membri kollha tal-persunal li għandhom aċċess għall-merkanzija bl-ajru/posta bl-ajru identifikabbli li tinkludi kontroll ta’ qabel l-impjieg skont il-punt 11.1.4 tal-Anness tar-Regolament (UE) Nru 185/2010? Dan japplika għall-persunal irreklutat wara [id-data ta’ applikazzjoni tar-Regolament (KE) Nru 300/2008].

                                 IVA jew LE

                              Jekk IVA, liema tip

                                 3.2.   Din il-proċedura ta’ reklutaġġ tinkludi wkoll kontroll tal-isfond, inkluż kontroll tar-reġistri kriminali, skont il-punt 11.1.3 tal-Anness tar-Regolament 185/2010?

                                 IVA jew LE

                              Jekk IVA, liema tip

                                 3.3.   Il-proċess tal-ħatra tal-persuna msemmija responsabbli għall-applikazzjoni u s-sorveljanza tal-implimentazzjoni tal-kontrolli tas-sigurtà fuq il-post jinkudi rekwiżit għall-kontroll tal-isfond, inkluż kontroll tar-reġistri kriminali skont il-punt 11.1.3 tal-Anness tar-Regolament (UE) Nru 185/2010?

                                 IVA jew LE

                              Jekk IVA, iddeskrivi

                                 3.4.   Il-persuni b’aċċess għall-merkanzija tal-ajru indentifikabbli/posta tal-ajru identifikabbli jirċievu taħriġ ġenerali ta’ għarfien dwar is-sigurtà skont il-punt 11.2.7 tal-Anness għar-Regolament (UE) Nru 185/2010 qabel ma jingħataw aċċess għal dawn il-provvisti? Il-kontrolli tas-sigurtà ta’ implimentazzjoni tal-membri tal-persunal fir-rigward ta’ provvisti jirċievu t-taħriġ skont il-Kapitolu 11 tal-Anness għar-Regolament (UE) Nru 185/2010?

                                 IVA jew LE

                              Jekk IVA, iddeskrivi

                                 3.5.   Il-membri tal-persunal (kif imsemmi hawn fuq) jirċievu taħriġ ta’ aġġornament skont il-frekwenza stabbilita għal dan it-taħriġ?

                                 IVA jew LE

                                 3.6.   Valutazzjoni — il-miżuri huma biżżejjed sabiex jiżguraw li l-membri kollha tal-persunal li għandhom aċċess għall-merkanzija bl-ajru/posta bl-ajru identifikabbli u l-membri tal-persunal li jimplimentaw il-kontrolli tas-sigurtà jkunu ġew irreklutati u mħarrġa skont il-Kapitolu 11 tal-Anness għar-Regolament (UE) Nru 185/2010?

                                 IVA jew LE

                                 Jekk LE, speċifika x’inhuma r-raġunijiet

                        IL-PARTI 4

                     Is-sigurtà fiżika

                     Għan: Li jiġi stabbilit jekk hemmx livell ta’ sigurtà (fiżika) fis-sit jew fil-bini li huwa biżżejjed sabiex il-merkanzija bl-ajru/posta bl-ajru tkun protetta minn interferenza mhux awtorizzata.

                  4.1.   Is-sit huwa protett minn ċint fiżiku jew barriera?

                              IVA jew LE

                        4.2.   Il-punti ta’ aċċess għas-sit kollha huma soġġetti għall-kontroll fuq l-aċċess?

                              IVA jew LE

                        4.3.   Jekk IVA, il-punti ta’ aċċess huma…?

                              Issorveljati mill-persunal:

                              Manwal

                              Awtomatiċi

                              Elettroniċi

                              Oħrajn, speċifika

                        4.4.   Il-bini għandu kostruzzjoni solida?

                              IVA jew LE

                        4.5.   Il-bini għandu sistema effikaċi tal-allarm?

                              IVA jew LE

                        4.6.   Il-bini għandu sistema effikaċi tas-CCTV?

                              IVA jew LE

                        4.7.   Jekk iva, l-immaġnijiet tas-CCTV jiġu rrekordjati?

                              IVA jew LE

                        4.8.   Il-bibien, it-twieqi u l-punti l-oħra ta’ aċċess għall-merkanzija bl-ajru/posta bl-ajru identifikabbli sikuri jew soġġetti għall-kontroll fuq l-aċċess?

                              IVA jew LE

                                          4.9.

                                          Jekk le, speċifika r-raġunijiet

                                 4.10.   Valutazzjoni: Il-miżuri li jittieħdu mill-organizzazzjoni huma biżżejjed sabiex jevitaw aċċess mhux awtorizzat għal dawk il-partijiet tas-sit u l-bini fejn tiġi pproċessata jew maħżuna l-merkanzija bl-ajru/posta bl-ajru identifikabbli?

                                 IVA jew LE

                                 Jekk LE, speċifika x’inhuma r-raġunijiet

                        IL-PARTI 5

                     Il-produzzjoni

                     Għan: Li l-merkanzija bl-ajru/posta bl-ajru identifikabbli tiġi protetta minn interferenza jew tbagħbis mhux awtorizzati.

                  Wieġeb dawn il-mistoqsijiet meta l-prodott jista’ jiġi identifikat bħala merkanzija bl-ajru/posta bl-ajru tul il-proċess tal-produzzjoni.
                  5.1.   L-aċċess għaż-żona tal-produzzjoni huwa kkontrollat?

                              IVA jew LE

                                          5.2.

                                          Jekk IVA, kif?

                        5.3.   Il-proċess tal-produzzjoni huwa taħt sorveljanza?

                              IVA jew LE

                                          5.4.

                                          Jekk IVA, kif?

                        5.5.   Jeżistu kontrolli li jevitaw it-tbagħbis fl-istadju tal-produzzjoni?

                              IVA jew LE

                              Jekk IVA, iddeskrivi

                                 5.6.   Valutazzjoni: Il-miżuri li jittieħdu mill-organizzazzjoni huma biżżejjed sabiex jipproteġu l-merkanzija bl-ajru/posta bl-ajru identifikabbli minn interferenza jew tbagħbis mhux awtorizzati tul il-produzzjoni?

                                 IVA jew LE

                                 Jekk LE, speċifika x’inhuma r-raġunijiet

                        IL-PARTI 6

                     L-ippakkjar

                     Għan: Li l-merkanzija bl-ajru/posta bl-ajru identifikabbli tiġi protetta minn interferenza jew tbagħbis mhux awtorizzati.

                  Wieġeb dawn il-mistoqsijiet meta l-prodott jista’ jiġi identifikat bħala merkanzija bl-ajru/posta bl-ajru tul il-proċess tal-ippakkjar.
                  6.1.   Il-proċess tal-ippakkjar huwa taħt sorveljanza?

                              IVA jew LE

                                          6.2.

                                          Jekk IVA, kif?

                        6.3.   Jekk jogħġbok iddeskrivi l-imballaġġ ta’ barra meta jkun lest:

                        (a)   Meta jitlesta, l-imballaġġ ta’ barra huwa sod?

                              IVA jew LE

                              Iddeskrivi:

                        (b)   Meta jitlesta, l-imballaġġ ta’ barra juri li ma jkunx ġie mbagħbas?

                              IVA jew LE

                              Iddeskrivi:

                        6.4.(a)   Jintużaw siġilli nnumerati, tejp tas-sigurtà jew timbri speċjali sabiex jintwera li l-merkanzija bl-ajru/posta bl-ajru ma ġietx imbagħbsa?

                              IVA jew LE

                              Jekk IVA:

                        6.4.(b)   Is-siġilli nnumerati, it-tejp tas-sigurtà jew it-timbri speċjali jinżammu f’kundizzjonijiet sikuri meta ma jkunux qegħdin jintużaw?

                              IVA jew LE

                              Iddeskrivi:

                        6.4.(c)   Il-produzzjoni tas-siġilli nnumerati, it-tejp tas-sigurtà, u/jew it-timbri hija kkontrollata?

                              IVA jew LE

                              Iddeskrivi:

                                          6.5.

                                          Jekk it-tweġiba għal 6.4 (a) hija IVA, kif isir dan il-kontroll?

                                 6.6   Valutazzjoni: Il-proċeduri tal-ippakkjar huma biżżejjed sabiex il-merkanzija bl-ajru/posta bl-ajru identifikabbli tiġi protetta minn interferenza u/jew tbagħbis mhux awtorizzati?

                                 IVA jew LE

                                 Jekk LE, speċifika x’inhuma r-raġunijiet

                        IL-PARTI 7

                     Il-ħażna

                     Għan: Li l-merkanzija bl-ajru/posta bl-ajru identifikabbli tiġi protetta minn interferenza jew tbagħbis mhux awtorizzati.

                  Wieġeb dawn il-mistoqsijiet meta l-prodott jista’ jiġi identifikat bħala merkanzija bl-ajru/posta bl-ajru tul il-proċess tal-ħżin.
                  7.1.   Meta tkun lesta u ppakkjata, il-merkanzija bl-ajru/posta bl-ajru tinħażen b’mod sikur u jiġi ċċekkjat jekk kienx hemm tbagħbis?

                              IVA jew LE

                                 7.2.   Valutazzjoni: Il-proċeduri tal-ħżin huma biżżejjed sabiex il-merkanzija bl-ajru/posta bl-ajru identifikabbli tkun protetta minn interferenza u/jew tbagħbis mhux awtorizzati?

                                 IVA jew LE

                                 Jekk LE, speċifika x’inhuma r-raġunijiet

                        IL-PARTI 8

                     Il-bgħit

                     Għan: Li l-merkanzija bl-ajru/posta bl-ajru identifikabbli tiġi protetta minn interferenza jew tbagħbis mhux awtorizzati.

                  Wieġeb dawn il-mistoqsijiet meta l-prodott jista’ jiġi identifikat bħala merkanzija bl-ajru/posta bl-ajru tul il-proċess tal-bgħit.
                  8.1.   L-aċċess għaż-żona tal-bgħit huwa kkontrollat?

                              IVA jew LE

                                          8.2.

                                          Jekk IVA, kif?

                        8.3.   Min għandu aċċess għaż-żona tal-bgħit?

                              L-impjegati?

                              IVA jew LE

                              Is-sewwieqa?

                              IVA jew LE

                              Il-viżitaturi?

                              IVA jew LE

                              Il-kuntratturi

                              IVA jew LE

                                 8.4.   Valutazzjoni: Il-protezzjoni hija biżżejjed sabiex il-merkanzija bl-ajru/posta bl-ajru tkun protetta minn interferenza jew tbagħbis mhux awtorizzati fiż-żona tal-bgħit?

                                 IVA jew LE

                                 Jekk LE, speċifika x’inhuma r-raġunijiet

                        IL-PARTI 8A

                     Il-kunsinni minn sorsi oħra

                     Għan: li jiġu stabbiliti proċeduri sabiex ikunu ttrattati kunsinni mhux sikuri.

                  Wieġeb dawn il-mistoqsijiet biss jekk il-kunsinni għat-trasport bl-ajru qegħdin jiġu aċċettati minn kumpaniji oħra.

                                 8 A.1.   Il-kumpanija taċċetta kunsinni ta’ merkanzija maħsuba għat-trasport bl-ajru minn kwalunkwe kumpanija oħra?

                                 IVA JEW LE

                                          8 A.2.

                                          Jekk IVA, dawn kif jinżammu separati mill-merkanzija tal-kumpanija stess u kif jiġu identifikati għall-aġent regolat/it-trasportatur?

                        IL-PARTI 9

                     It-trasportazzjoni

                     Għan: Li l-merkanzija bl-ajru/posta bl-ajru identifikabbli tiġi protetta minn interferenza jew tbagħbis mhux awtorizzati.

                  9.1.   Il-merkanzija bl-ajru/posta bl-ajru kif tiġi ttrasportata għal għand l-aġent regolat?

                        (a)   Mill-aġent regolat, jew f’ismu?

                              IVA jew LE

                        (b)   Bit-trasport tal-kunsinnatur stess?

                              IVA jew LE

                        (c)   Minn kuntrattur li jintuża mill-kunsinnatur?

                              IVA jew LE

                              9.2.   Meta kunsinnatur juża kuntrattur:

                                 IVA jew LE

                              Wieġeb il-mistoqsijiet li ġejjin biss meta 9.1(b) jew 9.1(c) japplikaw

                        9.3.   Il-kompartiment tal-merkanzija tal-vettura tat-trasport jista’ jiġi assigurat?

                              IVA jew LE

                              Jekk IVA, speċifika kif…

                        9.4.(a)   Meta l-kompartiment tal-merkanzija tal-vettura tat-trasport jista’ jiġi assigurat, jintużaw siġilli nnumerati?

                              IVA jew LE

                        9.4.(b)   Meta jintużaw is-siġilli nnumerati, l-aċċess għas-siġilli jkun ikkontrollat u n-numri jiġu rreġistrati malli jinħarġu?

                              IVA jew LE

                              Jekk IVA, speċifika kif...

                        9.5.   Meta l-kompartiment tal-merkanzija tal-vettura tat-trasport ma jkunx jista’ jiġi assigurat, ikun jista’ jintwera li l-merkanzija/posta ma ġietx imbagħbsa?

                              IVA jew LE

                                          9.6.

                                          Jekk IVA, iddeskrivi x’tip ta’ evidenza tintuża biex jintwera li ma kienx hemm tbagħbis

                                          9.7.

                                          Jekk LE, kif jinżamm sikur?

                                 9.8.   Valutazzjoni: Il-miżuri huma biżżejjed sabiex il-merkanzija bl-ajru/posta bl-ajru tiġi protetta minn interferenza u/jew tbagħbis waqt it-trasport?

                                 IVA jew LE

                                 Jekk LE, speċifika x’inhuma r-raġunijiet

                     Dikjarazzjoni tal-impenji

                     Niddikjara li:

                              —

                                 Se naċċetta spezzjonijiet mingħajr avviż minn qabel mill-ispetturi tal-awtorità xierqa għall-fini ta’ monitoraġġ ta’ dawn l-istandards. Jekk l-ispettur jiskopri kwalunkwe nuqqas serju fis-sigurtà, dan jista’ jwassal għall-irtirar tal-istat tiegħi bħala kunsinnatur magħruf.

                              —

                                 Se nipprovdi [isem l-awtorità xierqa] bid-dettalji rilevanti minnufih iżda tal-anqas fi żmien għaxart (10) ijiem tax-xogħol jekk:

                                          —

                                             ir-responsabbiltà komprensiva għas-sigurtà tkun assenjata lil kwalunkwe persuna għajr dik imsemmija fil-punt 1.9,

                                          —

                                             ikun hemm kwalunkwe bidla oħra fil-bini jew fil-proċeduri li jista’ jkollha impatt sinifikanti fuq is-sigurtà, u

                                          —

                                             il-kumpanija ma tibqax fin-negozju, ma tibqax tittratta merkanzija bl-ajru/posta bl-ajru jew ma tistax tibqa’ tissodisfa r-rekwiżiti tal-leġiżlazzjoni tal-UE rilevanti.

                              —

                                 Se nżomm l-istandards ta’ sigurtà saż-żjara u/jew l-ispezzjoni sussegwenti tal-validazzjoni fuq il-post,

                              —

                                 Naċċetta responsabbiltà sħiħa għal din id-dikjarazzjoni.

                                 Iffirmat

                                 Pożizzjoni fil-kumpanija

                                 Valutazzjoni (u notifika)

                                 Suffiċjenza/Insuffiċjenza

                                 Meta l-valutazzjoni ġenerali hija insuffiċjenza, elenka hawn taħt il-partijiet fejn il-kunsinnatur jonqos milli jilħaq l-istandard ta’ sigurtà meħtieġ jew għandu vulnerabilità speċifika. Agħti parir ukoll dwar l-aġġustamenti meħtieġa sabiex jintlaħaq l-istandard meħtieġ u għalhekk sabiex ikollu suffiċjenza.

                                 Iffirmat

                                 (Isem il-validatur)”

                  11.

                  Id-Dokument mehmuż 6-C3 huwa emendat kif ġej:

                              (a)

                              Il-kliem “Referenza: Il-punt 6.8.3.1” fil-ħames paragrafu tal-Parti 4 jitħassar.

                              (b)

                              Is-seba’ paragrafu tal-Parti 5 jiġi sostitwit b’dan li ġej:
                              “Referenza: Punt 6.8.3”

                              (c)

                              Il-ħames paragrafu tal-Parti 7 jiġi sostitwit b’dan li ġej:
                              “Referenza: Il-punti 6.8.3.1, 6.8.3.2, 6.8.3.3 kif ukoll 6.2.1 u 6.7”

                              (d)

                              L-ewwel paragrafu tal-Parti 11 jiġi sostitwit b’dan li ġej:
                              “Għan: Wara li jivvaluta l-għaxar partijiet preċedenti ta’ din il-lista ta’ kontroll, il-validatur tas-sigurtà tal-avjazzjoni tal-UE għandu jikkonkludi jekk il-verifika tiegħu fuq il-post tikkorrespondix mal-kontenut tal-parti tal-programm tas-sigurtà tat-trasportatur tal-ajru li tiddeskrivi l-miżuri għall-merkanzija bl-ajru/posta bl-ajru fil-limiti tal-UE/taż-ŻEE u jekk il-kontrolli tas-sigurtà jimplimentawx biżżejjed l-objettivi elenkati f’din il-lista ta’ kontroll.”

                  12.

                  Il-Punt 6-Fiii tad-Dokument Mehmuż 6-F jiġi sostitwit b’dan li ġej:
                  “6-Fiii

                     L-ATTIVITAJIET TA’ VALIDAZZJONI TA’ PAJJIŻI TERZI, KIF UKOLL TA’ PAJJIŻI U TERRITORJI BARRANIN B’RELAZZONIJIET SPEĊJALI MAL-UNJONI SKONT IT-TRATTAT DWAR IL-FUNZJONAMENT TAL-UNJONI EWROPEA U LI GĦALIHOM MA JAPPLIKAX IL-KAPITOLU DWAR IT-TRASPORT TA’ DAK IT-TRATTAT, RIKONOXXUTI BĦALA EKWIVALENTI GĦALL-VALIDAZZJONI TAS-SIGURTÀ TAL-AVJAZZJONI TAL-UE”;

                  13.

                  Fid-Dokument Mehmuż 8-B, fl-ewwel inċiż, il-punt (b) jinbidel b’li gej:

                              “(b)

                              tiżgura li l-persuni b’aċċess għall-provvisti għal matul it-titjira jirċievu taħriġ ġenerali ta’ għarfien dwar is-sigurtà skont il-punt 11.2.7 tal-Anness għar-Regolament (UE) Nru 185/2010 qabel ma jingħataw aċċess għal dawn il-provvisti. Barra minn hekk, tiżgura li persuni li jimplimentaw l-iskrinjar tal-provvisti għal matul it-titjira jirċievu taħriġ skont 11.2.3.3 tal-Anness għar-Regolament (UE) Nru 185/2010 u l-persuni li jimplimentaw kontrolli oħra ta’ sigurtà fir-rigward tal-provvisti għal matul it-titjira jirċievu taħriġ skont 11.2.3.10 tal-Anness għar-Regolament (UE) Nru 185/2010; u”;

                  14.

                  Il-Kapitolu 9 huwa emendat kif ġej:

                              (a)

                              Il-punt 9.0.2(a) jiġi sostitwit b’dan li ġej:

                                          “(a)

                                          ‘provvisti tal-ajruporti’ tfisser l-oġġetti kollha maħsuba biex jinbiegħu, jintużaw jew ikunu disponibbli għal kwalunkwe skop jew attività fiż-żona ta’ sigurtà ristretta tal-ajruporti, ħlief ‘oġġetti li jinġarru minn persuni li ma jkunux passiġġieri’;”;

                              (b)

                              Il-punt 9.1.1.1(b) hu sostitwit b’li ġej:

                                          “(b)

                                          il-kontrolli tas-sigurtà meħtieġa ma jkunux ġew applikati lill-provvisti minn fornitur magħruf u l-provvisti ma jkunux ġew protetti minn interferenza mhux awtorizzata mill-waqt li dawk il-kontrolli jkunu ġew applikati sat-twassil fiż-żona ta’ sigurtà ristretta.”;

                  15.

                  Fid-Dokument Mehmuż 9-A, fl-ewwel inċiż, il-punt (b) jinbidel b’li gej:

                              “(b)

                              tiżgura li l-persuni b’aċċess għall-provvisti għall-ajruport jirċievu taħriġ ġenerali ta’ għarfien dwar is-sigurtà skont il-punt 11.2.7 tal-Anness għar-Regolament (UE) Nru 185/2010 qabel ma jingħataw aċċess għal dawn il-provvisti; u Barra minn hekk, tiżgura li persuni li jimplimentaw l-iskrinjar tal-provvisti għal matul it-titjira jirċievu taħriġ skont il-punt 11.2.3.3 tal-Anness għar-Regolament (UE) Nru 185/2010 u l-persuni li jimplimentaw kontrolli oħra ta’ sigurtà fir-rigward tal-provvisti għall-ajruport jirċievu taħriġ skont 11.2.3.10 tal-Anness għar-Regolament (UE) Nru 185/2010; u”;

                  16.

                  Il-Kapitolu 11 huwa emendat kif ġej:

                              (a)

                              Il-punt 11.1.5 jiġi sostitwit b’dan li ġej:

                                          “11.1.5.

                                          Kontrolli tal-isfond jew ta’ qabel l-impjieg għandhom isiru qabel ma l-persuna tattendi kwalunkwe taħriġ tas-sigurtà li jinvolvi aċċess għat-tagħrif li ma jkunx disponibbli pubblikament. Il-kontrolli tal-isfond għandhom jiġu rripetuti f’intervalli regolari li ma jaqbżux il-ħames snin.”;

                              (b)

                              Il-Punt 11.2.3.7(b) hu sostitwit b’li ġej:

                                          “(b)

                                          għarfien dwar proċeduri għall-issiġillar tal-inġenju tal-ajru, jekk applikabbli għall-persuna li se titħarreġ.”;

                              (c)

                              L-ewwel sentenza tal-punt 11.2.3.9 hija mibdula b’dan li ġej:
                              “It-taħriġ tal-persuni li jimplimentaw il-kontrolli ta’ sigurtà ta’ merkanzija u posta minbarra l-iskrinjar għandu jirriżulta fil-kompetenzi li ġejjin:”

                              (d)

                              Is-sentenza li ġejja tiżdied fl-aħħar tal-punt 11.2.6.1:
                              “Għal raġunijiet oġġettivi, l-awtorità xierqa tista’ teżenta persuni minn dan ir-rekwiżit ta’ taħriġ jekk l-aċċess tagħhom hija limitata għaż-żoni fit-terminal aċċessibbli għall-passiġġieri.”;

                              (e)

                              Is-sentenza li ġejja tiżdied fl-aħħar tal-punt 11.3.1:
                              “Persuni li jwettqu kompiti ta’ prestazzjoni kif elenkati fil-punt 11.2.3.3 jistgħu jiġu eżentati minn dawn ir-rekwiżiti jekk huma biss awtorizzati li jimplimentaw kontrolli viżwali u/jew tfittxijiet bl-idejn.”;

                              (f)

                              Il-punt 11.5.3(a) jiġi sostitwit b’dan li ġej:

                                          “(a)

                                          għandhom l-għarfien u l-kompetenzi speċifikati fil-punt 11.5.4; u”;

                              (g)

                              L-ewwel sentenza tal-punt 11.5.4 għandha tinbidel b’dan li ġej:
                              “Sabiex wieħed jiġi ċċertifikat bħala persuna kwalifikata sabiex tagħti t-taħriġ iddefinit fil-punti 11.2.3.1 sa 11.2.3.5 u fil-punti 11.2.4 (sakemm ma jikkonċernax it-taħriġ ta’ superviżuri li jissorveljaw esklussivament persuni msemmija fil-punti 11.2.3.6 to 11.2.3.10) u 11.2.5, għandu jkollu għarfien dwar l-ambjent tax-xogħol fil-qasam rilevanti tas-sigurtà tal-avjazzjoni u l-kwalifiki u l-kompetenzi fl-oqsma li ġejjin:”;

                  17.

                  Il-Kapitolu 12 huwa emendat kif ġej:

                              (a)

                              Il-punt 12.1.2.2 jinbidel b’dan li ġej:

                                          “12.1.2.2.

                                          Il-WTMD kollha użati esklussivament għall-iskrinjar tal-persuni li ma jkunux passiġġieri għandhom jissodisfaw l-istandard 1.”;

                              (b)

                              It-taqsimiet 12.5.1.4 u 12.5.1.5 il-ġodda huma miżjuda:

                                          “12.5.1.4.

                                          Għandu jkun hemm amministratur tat-TIP responsabbli għall-ġestjoni tal-konfigurazzjoni tas-sistema TIP.

                                          12.5.1.5.

                                          L-awtorità xierqa għandha tissorvelja regolarment l-implimentazzjoni korretta tas-sistemi TIP u tiżgura li s-sistemi jkunu kkonfigurati b’mod korrett, inkluż il-projezzjoni realistika u rilevanti ta’ oġġetti, li huma konformi mar-rekwiżiti u li għandhom libreriji tal-immaġnijiet aġġornati.”;

                              (c)

                              Il-punt 12.8.2 jiġi sostitwit b’dan li ġej:

                                          “12.8.2.

                                          Qabel l-introduzzjoni ppjanata tiegħu, l-Istat Membru kkonċernat għandu jgħarraf lill-Kummissjoni u lill-Istati Membri l-oħra bil-miktub dwar il-metodu ta’ skrinjar propost li jkun biħsiebu jippermetti, filwaqt li jinkludi valutazzjoni ta’ kif se jiggarantixxi li l-applikazzjoni tal-metodu l-ġdid se tissodisfa r-rekwiżit tal-punt 12.8.1(b). In-notifika għandu jkun fiha wkoll tagħrif dettaljat dwar il-post(ijiet) fejn huwa ppjanat li se jintuża l-metodu tal-iskrinjar u t-tul previst tal-perjodu ta’ evalwazzjoni.”;

                              (d)

                              Jiddaħħal il-punt 12.10 segwenti:
                              “12.10.   TAGĦMIR GĦALL-INDIVIDWAZZJONI TAL-METALL (MDE)
                              Id-dispożizzjonijiet dettaljati dwar l-użu tal-MDE huma stipulati f’Deċiżjoni separata li ħadet il-Kummissjoni.”.


title: Regolament ta' Implimentazzjoni tal-Kummissjoni (UE) 2016/2149 tas-7 ta' Diċembru 2016 li japprova emenda mhix minuri fl-ispeċifikazzjoni ta' denominazzjoni mniżżla fir-reġistru tad-denominazzjonijiet ta' oriġini protetti u tal-indikazzjonijiet ġeografiċi protetti [Noix de Grenoble (DOP)]

text:
               8.12.2016

               MT

               Il-Ġurnal Uffiċjali tal-Unjoni Ewropea

               L 333/42

         REGOLAMENT TA' IMPLIMENTAZZJONI TAL-KUMMISSJONI (UE) 2016/2149
   tas-7 ta' Diċembru 2016
   li japprova emenda mhix minuri fl-ispeċifikazzjoni ta' denominazzjoni mniżżla fir-reġistru tad-denominazzjonijiet ta' oriġini protetti u tal-indikazzjonijiet ġeografiċi protetti [Noix de Grenoble (DOP)]
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 1151/2012 tal-Parlament Ewropew u tal-Kunsill tal-21 ta' Novembru 2012 dwar skemi tal-kwalità għal prodotti agrikoli u oġġetti tal-ikel (1), u b'mod partikolari l-Artikolu 15(1) u l-Artikolu 52(2) tiegħu,
   Billi:

               (1)

               Skont l-ewwel subparagrafu tal-Artikolu 53(1) tar-Regolament (UE) Nru 1151/2012, il-Kummissjoni eżaminat l-applikazzjoni ta' Franza għall-approvazzjoni ta' emenda fl-ispeċifikazzjoni tad-denominazzjoni ta' oriġini protetta “Noix de Grenoble”, irreġistrata skont ir-Regolament tal-Kummissjoni (KE) Nru 1107/96 (2) kif emendat bir-Regolament (KE) Nru 1204/2003 tal-Kummissjoni (3).

               (2)

               Billi l-emenda kkonċernata mhijiex minuri fis-sens tal-Artikolu 53(2) tar-Regolament (UE) Nru 1151/2012, il-Kummissjoni ppubblikat l-applikazzjoni għal emenda f'Il-Ġurnal Uffiċjali tal-Unjoni Ewropea, skont l-Artikolu 50(2)(a) tar-Regolament imsemmi (4).

               (3)

               Permezz tal-ittri rċevuti fit-18 ta' Diċembru 2014 u fil-31 ta' Lulju 2015, l-awtoritajiet Franċiżi kkomunikaw lill-Kummissjoni li l-intrapriżi Les Jumelles Ets Huot, ZA Les Creux, 26600 Gervans u SN Comptoir rhodanien, ZA Les Lots, 26600 Tain-l'Hermitage, stabbiliti fit-territorju tagħhom, barra miż-żona ġeografika kkonċernata, kienu qed jikkummerċjalizzaw legalment il-prodott li għandu d-denominazzjoni “Noix de Grenoble”, bħala intrapriżi ta' imballaġġ tal-ġewż, billi użaw din id-denominazzjoni kontinwament għal iktar minn ħames snin u li dan il-punt tqajjem fil-qafas tal-proċedura nazzjonali ta' oppożizzjoni. Wara l-emenda fl-ispeċifikazzjoni, iż-żewġ intrapriżi mhux se jkunu jistgħu jużaw id-denominazzjoni mniżżla fir-reġistru minħabba l-limitazzjoni tal-imballaġġ fiż-żona ġeografika.

               (4)

               Billi l-intrapriżi Les Jumelles Ets Huot, ZA Les Creux, 26600 Gervans u SN Comptoir rhodanien, ZA Les Lots, 26600 Tain-l'Hermitage jissodisfaw il-kundizzjonijiet stipulati fl-Artikolu 15(1) tar-Regolament (UE) Nru 1151/2012, sabiex jibbenefikaw minn perjodu tranżizzjonali biex jużaw legalment id-denominazzjoni tal-bejgħ wara l-emenda fl-ispeċifikazzjoni, dawn għandhom jingħataw perjodu tranżizzjonali ta' ħames snin mill-approvazzjoni tat-tali emenda sabiex ikunu awtorizzati jużaw id-denominazzjoni “Noix de Grenoble”.

               (5)

               Billi l-Kummissjoni ma rċeviet l-ebda dikjarazzjoni ta' oppożizzjoni skont l-Artikolu 51 tar-Regolament (UE) Nru 1151/2012, l-emenda tal-ispeċifikazzjoni għandha tiġi approvata,

               (6)

               Il-miżuri stipulati f'dan ir-Regolament huma konformi mal-opinjoni tal-Kumitat ta' Ġestjoni dwar il-Kwalità tal-Prodotti Agrikoli,

         ADOTTAT DAN IR-REGOLAMENT:
   Artikolu 1
   L-emenda fl-ispeċifikazzjoni ppubblikata f'Il-Ġurnal Uffiċjali tal-Unjoni Ewropea, li tikkonċerna d-denominazzjoni “Noix de Grenoble” (DOP), hija b'dan approvata.
   Artikolu 2
   L-intrapriżi Les Jumelles Ets Huot, ZA Les Creux, 26600 Gervans u SN Comptoir rhodanien, ZA “Les Lots”, 26600 Tain-l'Hermitage huma awtorizzati jkomplu jużaw id-denominazzjoni rreġistrata “Noix de Grenoble” (DOP) matul ħames snin mid-data tad-dħul fis-seħħ ta' dan ir-Regolament.
   Artikolu 3
   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, is-7 ta' Diċembru 2016.

            Għall-Kummissjoni

            Il-President

         Jean-Claude JUNCKER

      (1)  ĠU L 343, 14.12.2012, p. 1.

      (2)  ĠU L 148, 21.6.1996, p. 1.

      (3)  ĠU L 168, 5.7.2003, p. 10.

      (4)  ĠU C 130, 13.4.2016, p. 12.


title: Regolament ta' Implimentazzjoni tal-Kummissjoni (UE) 2015/1476 tas-27 ta' Awwissu 2015 li jistabbilixxi l-valuri standard tal-importazzjoni għad-determinazzjoni tal-prezz ta' dħul ta' ċertu frott u ħxejjex

text:
               28.8.2015

               MT

               Il-Ġurnal Uffiċjali tal-Unjoni Ewropea

               L 225/12

         REGOLAMENT TA' IMPLIMENTAZZJONI TAL-KUMMISSJONI (UE) 2015/1476
   tas-27 ta' Awwissu 2015
   li jistabbilixxi l-valuri standard tal-importazzjoni għad-determinazzjoni tal-prezz ta' dħul ta' ċertu frott u ħxejjex
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 1308/2013 tal-Parlament Ewropew u tal-Kunsill tas- 17 ta' Diċembru 2013 li jistabbilixxi organizzazzjoni komuni tas-swieq fi prodotti agrikoli u li jħassar ir-Regolamenti tal-Kunsill (KEE) Nru 922/72, (KEE) Nru 234/79, (KE) Nru 1037/2001 u (KE) Nru 1234/2007 (1),
   Wara li kkunsidrat ir-Regolament ta' Implimentazzjoni (UE) Nru 543/2011 tas-7 ta' Ġunju 2011 li jippreskrivi regoli dettaljati dwar l-applikazzjoni tar-Regolament tal-Kunsill (KE) Nru 1234/2007 fir-rigward tas-setturi tal-frott u l-ħxejjex u tal-frott u l-ħxejjex ipproċessati (2) u b'mod partikolari l-Artikolu 136(1) tiegħu,
   Billi:

               (1)

               Ir-Regolament ta' Implimentazzjoni (UE) Nru 543/2011 jistipula, skont ir-riżultat tan-negozjati kummerċjali multilaterali taċ-Ċiklu tal-Urugwaj, il-kriterji li bihom il-Kummissjoni tiffissal-valuri standard għall-importazzjonijiet minn pajjiżi terzi, għall-prodotti u għall-perjodi stipulati fl-Anness XVI, il-Parti A tiegħu.

               (2)

               Il-valur standard tal-importazzjoni huwa kkalkulat kull ġurnata tax-xogħol skont l-Artikolu 136(1) tar-Regolament ta' Implimentazzjoni (UE) Nru 543/2011, billi jqis id-dejta varjabbli ta' kuljum. Għalhekk dan ir-Regolament għandu jidħol fis-seħħ fil-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

         ADOTTAT DAN IR-REGOLAMENT:
   Artikolu 1
   Il-valuri standard tal-importazzjoni msemmija fl-Artikolu 136 tar-Regolament ta' Implimentazzjoni (UE) Nru 543/2011 huma stipulati fl-Anness għal dan ir-Regolament.
   Artikolu 2
   Dan ir-Regolament għandu jidħol fis-seħħ fil-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, is-27 ta' Awwissu 2015.

            Għall-Kummissjoni,

            F'isem il-President,

         Jerzy PLEWA

            Direttur Ġenerali għall-Agrikoltura u l-Iżvilupp Rurali

      (1)  ĠU L 347, 20.12.2013, p. 671.

      (2)  ĠU L 157, 15.6.2011, p. 1.

      ANNESS

         Il-valuri standard tal-importazzjoni għad-determinazzjoni tal-prezz ta' dħul ta' ċertu frott u ħxejjex

                  (EUR/100 kg)

                  Kodiċi tan-NM

                  Kodiċi tal-pajjiż terz (1)

                  Valur standard tal-importazzjoni

                  0702 00 00

                  MA

                  171,5

                  MK

                  36,9

                  ZZ

                  104,2

                  0709 93 10

                  TR

                  132,0

                  ZZ

                  132,0

                  0805 50 10

                  AR

                  142,8

                  BO

                  152,6

                  CL

                  152,6

                  TR

                  126,0

                  UY

                  160,6

                  ZA

                  152,8

                  ZZ

                  147,9

                  0806 10 10

                  BA

                  74,4

                  EG

                  193,5

                  MA

                  201,9

                  MK

                  68,3

                  TR

                  144,4

                  ZZ

                  136,5

                  0808 10 80

                  AR

                  94,8

                  BR

                  102,5

                  CL

                  140,4

                  NZ

                  143,2

                  US

                  159,0

                  UY

                  170,8

                  ZA

                  124,9

                  ZZ

                  133,7

                  0808 30 90

                  AR

                  73,8

                  CL

                  111,8

                  NZ

                  210,1

                  TR

                  126,6

                  ZA

                  122,0

                  ZZ

                  128,9

                  0809 30 10 , 0809 30 90

                  MK

                  70,8

                  TR

                  138,3

                  ZZ

                  104,6

                  0809 40 05

                  BA

                  56,8

                  MK

                  47,2

                  ZZ

                  52,0

         (1)  In-nomenklatura tal-pajjiżi stabbilita bir-Regolament tal-Kummissjoni (UE) Nru 1106/2012 tas-27 ta' Novembru 2012 li jimplimenta r-Regolament (KE) Nru 471/2009 tal-Parlament Ewropew u tal-Kunsill dwar statistika Komunitarja relatata mal-kummerċ estern ma' pajjiżi li mhumiex membri, fir-rigward tal-aġġornament tan-nomenklatura tal-pajjiżi u t-territorji (ĠU L 328, 28.11.2012, p. 7). Il-kodiċi “ZZ” jirrappreżenta “ta' oriġini oħra”.


title: Regolament ta' Implimentazzjoni tal-Kummissjoni (UE) Nru 1251/2014 tal- 21 ta' Novembru 2014 li jistabbilixxi l-valuri standard tal-importazzjoni għad-determinazzjoni tal-prezz ta' dħul ta' ċertu frott u ħxejjex

text:
               22.11.2014

               MT

               Il-Ġurnal Uffiċjali tal-Unjoni Ewropea

               L 335/13

         REGOLAMENT TA' IMPLIMENTAZZJONI TAL-KUMMISSJONI (UE) Nru 1251/2014
   tal-21 ta' Novembru 2014
   li jistabbilixxi l-valuri standard tal-importazzjoni għad-determinazzjoni tal-prezz ta' dħul ta' ċertu frott u ħxejjex
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 1308/2013 tal-Parlament Ewropew u tal-Kunsill tas- 17 ta' Diċembru 2013 li jistabbilixxi organizzazzjoni komuni tas-swieq fi prodotti agrikoli u li jħassar ir-Regolamenti tal-Kunsill (KEE) Nru 922/72, (KEE) Nru 234/79, (KE) Nru 1037/2001 u (KE) Nru 1234/2007 (1),
   Wara li kkunsidrat ir-Regolament ta' Implimentazzjoni (UE) Nru 543/2011 tas-7 ta' Ġunju 2011 li jippreskrivi regoli dettaljati dwar l-applikazzjoni tar-Regolament tal-Kunsill (KE) Nru 1234/2007 fir-rigward tas-setturi tal-frott u l-ħxejjex u tal-frott u l-ħxejjex ipproċessati (2) u b'mod partikolari l-Artikolu 136(1) tiegħu,
   Billi:

               (1)

               Ir-Regolament ta' Implimentazzjoni (UE) Nru 543/2011 jistipula, skont ir-riżultat tan-negozjati kummerċjali multilaterali taċ-Ċiklu tal-Urugwaj, il-kriterji li bihom il-Kummissjoni tiffissal-valuri standard għall-importazzjonijiet minn pajjiżi terzi, għall-prodotti u għall-perjodi stipulati fl-Anness XVI, il-Parti A tiegħu.

               (2)

               Il-valur standard tal-importazzjoni huwa kkalkulat kull ġurnata tax-xogħol skont l-Artikolu 136(1) tar-Regolament ta' Implimentazzjoni (UE) Nru 543/2011, billi jqis id-dejta varjabbli ta' kuljum. Għalhekk dan ir-Regolament għandu jidħol fis-seħħ fil-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

         ADOTTAT DAN IR-REGOLAMENT:
   Artikolu 1
   Il-valuri standard tal-importazzjoni msemmija fl-Artikolu 136 tar-Regolament ta' Implimentazzjoni (UE) Nru 543/2011 huma stipulati fl-Anness għal dan ir-Regolament.
   Artikolu 2
   Dan ir-Regolament għandu jidħol fis-seħħ fil-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, il-21 ta' Novembru 2014.

            Għall-Kummissjoni,

            F'isem il-President,

         Jerzy PLEWA

            Direttur Ġenerali għall-Agrikoltura u l-Iżvilupp Rurali

      (1)  ĠU L 347, 20.12.2013, p. 671.

      (2)  ĠU L 157, 15.6.2011, p. 1.

      ANNESS
      Il-valuri standard tal-importazzjoni għad-determinazzjoni tal-prezz ta' dħul ta' ċertu frott u ħxejjex

                  (EUR/100 kg)

                  Kodiċi tan-NM

                  Kodiċi tal-pajjiż terz (1)

                  Valur standard tal-importazzjoni

                  0702 00 00

                  AL

                  67,1

                  MA

                  71,2

                  MK

                  78,8

                  ZZ

                  72,4

                  0707 00 05

                  AL

                  62,5

                  JO

                  203,0

                  TR

                  133,9

                  ZZ

                  133,1

                  0709 93 10

                  MA

                  38,9

                  TR

                  124,3

                  ZZ

                  81,6

                  0805 20 10

                  MA

                  86,3

                  ZZ

                  86,3

                  0805 20 30 , 0805 20 50 , 0805 20 70 , 0805 20 90

                  CN

                  59,1

                  PE

                  74,4

                  TR

                  70,7

                  ZZ

                  68,1

                  0805 50 10

                  TR

                  80,3

                  ZZ

                  80,3

                  0808 10 80

                  AU

                  203,7

                  BR

                  53,4

                  CA

                  133,4

                  CL

                  86,9

                  MD

                  29,7

                  NZ

                  197,7

                  US

                  102,4

                  ZA

                  148,5

                  ZZ

                  119,5

                  0808 30 90

                  CN

                  82,7

                  US

                  201,1

                  ZZ

                  141,9

         (1)  In-nomenklatura tal-pajjiżi stabbilita bir-Regolament tal-Kummissjoni (UE) Nru 1106/2012 tas-27 ta' Novembru 2012 li jimplimenta r-Regolament (KE) Nru 471/2009 tal-Parlament Ewropew u tal-Kunsill dwar statistika Komunitarja relatata mal-kummerċ estern ma' pajjiżi li mhumiex membri, fir-rigward tal-aġġornament tan-nomenklatura tal-pajjiżi u t-territorji (ĠU L 328, 28.11.2012, p. 7). Il-kodiċi “ZZ” jirrappreżenta “ta' oriġini oħra”.


title: Regolament ta' Implimentazzjoni tal-Kummissjoni (UE) Nru 1224/2014 tal- 14 ta' Novembru 2014 li jistabbilixxi l-valuri standard tal-importazzjoni għad-determinazzjoni tal-prezz ta' dħul ta' ċertu frott u ħxejjex

text:
               15.11.2014

               MT

               Il-Ġurnal Uffiċjali tal-Unjoni Ewropea

               L 330/38

         REGOLAMENT TA' IMPLIMENTAZZJONI TAL-KUMMISSJONI (UE) Nru 1224/2014
   tal-14 ta' Novembru 2014
   li jistabbilixxi l-valuri standard tal-importazzjoni għad-determinazzjoni tal-prezz ta' dħul ta' ċertu frott u ħxejjex
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 1308/2013 tal-Parlament Ewropew u tal-Kunsill tas- 17 ta' Diċembru 2013 li jistabbilixxi organizzazzjoni komuni tas-swieq fi prodotti agrikoli u li jħassar ir-Regolamenti tal-Kunsill (KEE) Nru 922/72, (KEE) Nru 234/79, (KE) Nru 1037/2001 u (KE) Nru 1234/2007 (1),
   Wara li kkunsidrat ir-Regolament ta' Implimentazzjoni (UE) Nru 543/2011 tas-7 ta' Ġunju 2011 li jippreskrivi regoli dettaljati dwar l-applikazzjoni tar-Regolament tal-Kunsill (KE) Nru 1234/2007 fir-rigward tas-setturi tal-frott u l-ħxejjex u tal-frott u l-ħxejjex ipproċessati (2) u b'mod partikolari l-Artikolu 136(1) tiegħu,
   Billi:

               (1)

               Ir-Regolament ta' Implimentazzjoni (UE) Nru 543/2011 jistipula, skont ir-riżultat tan-negozjati kummerċjali multilaterali taċ-Ċiklu tal-Urugwaj, il-kriterji li bihom il-Kummissjoni tiffissal-valuri standard għall-importazzjonijiet minn pajjiżi terzi, għall-prodotti u għall-perjodi stipulati fl-Anness XVI, il-Parti A tiegħu.

               (2)

               Il-valur standard tal-importazzjoni huwa kkalkulat kull ġurnata tax-xogħol skont l-Artikolu 136(1) tar-Regolament ta' Implimentazzjoni (UE) Nru 543/2011, billi jqis id-dejta varjabbli ta' kuljum. Għalhekk dan ir-Regolament għandu jidħol fis-seħħ fil-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

         ADOTTAT DAN IR-REGOLAMENT:
   Artikolu 1
   Il-valuri standard tal-importazzjoni msemmija fl-Artikolu 136 tar-Regolament ta' Implimentazzjoni (UE) Nru 543/2011 huma stipulati fl-Anness għal dan ir-Regolament.
   Artikolu 2
   Dan ir-Regolament għandu jidħol fis-seħħ fil-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, l-14 ta' Novembru 2014.

            Għall-Kummissjoni,

            F'isem il-President,

         Jerzy PLEWA

            Direttur Ġenerali għall-Agrikoltura u l-Iżvilupp Rurali

      (1)  ĠU L 347, 20.12.2013, p. 671.

      (2)  ĠU L 157, 15.6.2011, p. 1.

      ANNESS
      Il-valuri standard tal-importazzjoni għad-determinazzjoni tal-prezz ta' dħul ta' ċertu frott u ħxejjex

                  (EUR/100 kg)

                  Kodiċi tan-NM

                  Kodiċi tal-pajjiż terz (1)

                  Valur standard tal-importazzjoni

                  0702 00 00

                  AL

                  85,5

                  MA

                  80,0

                  MK

                  67,1

                  ZZ

                  77,5

                  0707 00 05

                  AL

                  62,5

                  JO

                  194,1

                  TR

                  126,4

                  ZZ

                  127,7

                  0709 93 10

                  AL

                  65,0

                  MA

                  51,6

                  TR

                  124,6

                  ZZ

                  80,4

                  0805 20 10

                  MA

                  130,6

                  TR

                  74,4

                  ZZ

                  102,5

                  0805 20 30 , 0805 20 50 , 0805 20 70 , 0805 20 90

                  TR

                  74,2

                  ZZ

                  74,2

                  0805 50 10

                  TR

                  88,8

                  ZZ

                  88,8

                  0806 10 10

                  BR

                  287,2

                  LB

                  369,0

                  PE

                  266,8

                  TR

                  150,2

                  US

                  278,5

                  ZZ

                  270,3

                  0808 10 80

                  BR

                  53,4

                  CA

                  135,3

                  CL

                  85,2

                  NZ

                  148,5

                  US

                  102,4

                  ZA

                  109,9

                  ZZ

                  105,8

                  0808 30 90

                  CN

                  75,6

                  ZZ

                  75,6

         (1)  In-nomenklatura tal-pajjiżi stabbilita bir-Regolament tal-Kummissjoni (UE) Nru 1106/2012 tas-27 ta' Novembru 2012 li jimplimenta r-Regolament (KE) Nru 471/2009 tal-Parlament Ewropew u tal-Kunsill dwar statistika Komunitarja relatata mal-kummerċ estern ma' pajjiżi li mhumiex membri, fir-rigward tal-aġġornament tan-nomenklatura tal-pajjiżi u t-territorji (ĠU L 328, 28.11.2012, p. 7). Il-kodiċi “ZZ” jirrappreżenta “ta' oriġini oħra”.


title: Regolament ta’ Implimentazzjoni tal-Kummissjoni (UE) Nru 876/2011 tal- 1 ta’ Settembru 2011 li jemenda għall-157 darba r-Regolament tal-Kunsill (KE) Nru 881/2002 li jimponi ċerti miżuri restrittivi speċifiċi diretti kontra ċerti persuni u entitajiet assoċjati man-netwerk ta’ Al-Qaida

text:
               2.9.2011

               MT

               Il-Ġurnal Uffiċjali tal-Unjoni Ewropea

               L 227/11

         REGOLAMENT TA’ IMPLIMENTAZZJONI TAL-KUMMISSJONI (UE) Nru 876/2011
   tal-1 ta’ Settembru 2011
   li jemenda għall-157 darba r-Regolament tal-Kunsill (KE) Nru 881/2002 li jimponi ċerti miżuri restrittivi speċifiċi diretti kontra ċerti persuni u entitajiet assoċjati man-netwerk ta’ Al-Qaida
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KE) Nru 881/2002 tas-27 ta’ Mejju 2002 li jimponi ċerti miżuri restrittivi speċifiċi diretti kontra ċerti persuni u entitajiet assoċjati man-network ta’ Al-Qaida (1), u b’mod partikolari l-Artikolu 7(1)(a), 7a(1) u 7a(5) tiegħu,
   Billi:

               (1)

               L-Anness I ta' mar-Regolament (KE) Nru 881/2002 jelenka l-persuni, il-gruppi u l-entitajiet koperti mill-iffriżar ta' fondi u riżorsi ekonomiċi skont dak ir-Regolament.

               (2)

               Fl-19 ta’ Awwissu 2011, il-Kumitat tas-Sanzjonijiet tal-Kunsill tas-Sigurtà tan-Nazzjonijiet Uniti ddeċieda li jneħħi persuna naturali mil-lista tagħha ta' persuni, gruppi u entitajiet li għalihom japplika l-iffriżar ta’ fondi u riżorsi ekonomiċi. Fl-22 ta’ Awwissu 2011 hi ddeċidiet li tneħħi żewġ persuni naturali oħra mil-lista.

               (3)

               Għaldaqstant, jeħtieġ li l-Anness I tar-Regolament (KE) Nru 881/2002 jiġi aġġornat biex jirrifletti dan.

               (4)

               Sabiex jiġi żgurat li l-miżuri previsti f'dan ir-Regolament ikunu effettivi, dan ir-Regolament għandu jidħol fis-seħħ minnufih,

         ADOTTAT DAN IR-REGOLAMENT:
   Artikolu 1
   L-Anness I ta' mar-Regolament (KE) Nru 881/2002 huwa emendat skont l-Anness ta’ dan ir-Regolament.
   Artikolu 2
   Dan ir-Regolament għandu jidħol fis-seħħ fil-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, l-1 ta’ Settembru 2011.

            Għall-Kummissjoni, f'isem il-President,

            Il-Kap tas-Servizz tal-Politika Estera Strumenti

      (1)  ĠU L 139, 29.5.2002, p. 9.

      ANNESS
      L-Anness I ta' mar-Regolament (KE) Nru 881/2002 huwa emendat kif ġej:

                  (1)

                  L-annotazzjoni li ġejja għandha tiżdied taħt l-intestatura “Persuni naturali”:
                  ‘Mati ur-Rehman (magħruf ukoll bħala (a) Mati-ur Rehman, (b) Mati ur Rehman, (c) Matiur Rahman, (d) Matiur Rehman, (e) Matti al-Rehman, (f) Abdul Samad, (g) Samad Sial, (h) Abdul Samad Sial). Data tat-twelid: Bejn wieħed u ieħor l-1977. Nazzjonalità: Pakistana. Tagħrif ieħor: Mati ur-Rehman huwa l-kap-kmandant operattiva ta' Lashkar i Jhangvi. Data tal-klassifikazzjoni msemmija fl-Artikolu 2a(4)(b): 22.8.2011.’

                  (2)

                  L-annotazzjonijiet li ġejja taħt l-intestatura “Persuni fiżiċi” għanda titħassar:
                  ‘Abdul Latif Saleh (alias (a) Abdul Latif A.A. Saleh, (b) Abdyl Latif Saleh, (c) Abd al-Latif Saleh, (d) Abdul Latif A.A. Saleh Abu Hussein, (e) Abd al-Latif Salih, (f) Abu Amir). Titolu: Indirizz: L-aħħar residenza magħrufa: Emirati Għarab Magħquda. Data tat-twelid: 5.3.1957. Post tat-twelid: Bagdad, Iraq. Nazzjonalità: (a) Ġordaniża, (b) Albaniża (sa mill-1992). Nru tal-passaport: (a) D366 871 (passaport Ġordaniz), (b) 314772 (passaport Albaniż, passaport maħruġ fit-8.3.1993), (c) 0334695 (passaport Albaniż maħruġ fl-1.12.1995). Informazzjoni oħra: Imkeċċi mill-Albanija fl-1999.’